ועדת הכלכלה, כנסת 16, פרוטוקול מספר 242, 2004-07-20 12:00

שלום שמחון: אני מתכבד לפתוח את ועדת הכלכלה.

שלום שמחון: הנושא הוא: הצעת חוק הלוואות לדיור (תיקון מס' 11)(הרחבת סמכות הוועדה המיוחדת), התשס"ד-2004, של חבר הכנסת משה גפני.

שלום שמחון: האם יש הערות לנוסח שמונח לפנינו?

עו"ד אתי בנדלר: יש הערה שקיבלתי בעניין פסקה 2.

עו"ד אתי בנדלר: גיבשתי עכשיו תיקון בנוסח, אבל זאת לא הערה למהות.

עו"ד אתי בנדלר: אני אקרא את נוסח החוק: תיקון סעיף 5א 1.

עו"ד אתי בנדלר: בחוק הלוואות לדיור, התשנ"ב-1992, בסעיף 5א – (1) בסעיף קטן (א), בהגדרה "לווה", בסופה יבוא "או מי שקיבל הלוואה המיועדת, לפי הכללים, לבעלי דירה, אם ההלוואה ניתנה מתקציב המדינה או בסיוע המדינה בלבד ולהבטחת פרעונה נרשמו משכנתה, משכון או התחייבות לרישום משכנתה"

שלום שמחון: האם יש הערות לסעיף (1)?

שלום שמחון: אין הערות.

שלום שמחון: מי בעד סעיף (1)?

שלום שמחון: מי נגד?

שלום שמחון: מי נמנע?

שלום שמחון: ה צ ב ע ה בעד – 2 נגד – אין נמנעים – אין תודה.

שלום שמחון: סעיף (2) אושר.

עו"ד אתי בנדלר: בפסקה (2) אני אקרא לכם את הנוסח המתוקן: בסעיף קטן (ב), במקום הסיפה החל במלים "לפי חוק זה" יבוא "שניתנה ללווה בשל מצבו הכלכלי".

עו"ד אתי בנדלר: התיקון הוא כדי שיהיה ברור שמדובר על הלווה כהגדרתו, כפי שתיקנו בפסקה (1).

שלום שמחון: האם יש הערות לתיקון של היועצת המשפטית?

גיא שמאי: מה זה "בשל מצבו הכלכלי"?

עו"ד אתי בנדלר: זה קיים כבר בנוסח, עשיתי רק התאמה.

שלום שמחון: אנחנו מצביעים על פסקה (2), כפי שקראה היועצת המשפטית לוועדה.

שלום שמחון: מי בעד? מי נגד?

שלום שמחון: מי נמנע?

שלום שמחון: ה צ ב ע ה בעד – 2 נגד – אין נמנעים – אין סעיף (2) אושר.

עו"ד אתי בנדלר: (3) בסעיף קטן (ד) המלים "שקיבל הלוואה לדיור" – יימחקו.

שלום שמחון: האם יש הערות לסעיף (3)?

שלום שמחון: אין הערות.

שלום שמחון: מי בעד?

שלום שמחון: מי נגד?

שלום שמחון: מי נמנע?

שלום שמחון: ה צ ב ע ה בעד – 2 נגד – אין נמנעים – אין סעיף (3) אושר.

עו"ד אתי בנדלר: יש הסתייגויות של חבר הכנסת מצנע.

שלום שמחון: הוא לא נמצא כאן, אנחנו לא מאשרים.

לאה ורון: הודענו לחבר הכנסת מצנע שהנושא יעלה היום.

שלום שמחון: אם כך, נעבור להצבעה על החוק כולו, לקריאה שנייה ולקריאה שלישית.

שלום שמחון: מי בעד הצעת חוק הלוואות לדיור (תיקון מס' 11)(הרחבת סמכות הוועדה המיוחדת), התשס"ד-2004?

שלום שמחון: מי נגד?

שלום שמחון: מי נמנע?

שלום שמחון: ה צ ב ע ה בעד – 2 נגד – אין נמנעים – אין החוק אושר לקריאה שנייה ולקריאה שלישית, ללא הסתייגויות.

משה גפני: אדוני היושב-ראש, אני מבקש להודות לך על הדיון בחוק הזה, וכן להודות למנהלת הוועדה, ליועצת המשפטית של הוועדה ולכל עובדי הוועדה.

משה גפני: לאשר חוק לקריאה שלישית בדקה וחצי ולא לחרוג אפילו במילימטר מהניסוח המשפטי – גם אני לא הצלחתי לעשות כך בהיותי יושב-ראש ועדה.

לאה ורון: זה משום שהוא היה מוכן היטב לקריאה הראשונה.

עו"ד אתי בנדלר: זאת התשובה הנכונה.

עו"ד אתי בנדלר: אני מקפידה מאוד על דיונים מסודרים.

שלום שמחון: תודה רבה.

שלום שמחון: הישיבה נעולה.